CELEX: 32010R0380
Language: ro
Date: 2010-04-30 00:00:00
Title: Regulamentul (UE) nr. 380/2010 al Comisiei din 30 aprilie 2010 privind clasificarea anumitor mărfuri în Nomenclatura combinată

5.5.2010   
            
            
               RO
            
            
               Jurnalul Oficial al Uniunii Europene
            
            
               L 112/4
            
         REGULAMENTUL (UE) NR. 380/2010 AL COMISIEI
   din 30 aprilie 2010
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit regulile generale de interpretare a Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe această nomenclatură sau care îi adaugă acesteia orice fel de subdiviziuni suplimentare și care este stabilită prin dispoziții specifice ale Uniunii Europene, în vederea aplicării de măsuri tarifare sau de altă natură referitoare la comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, din motivele indicate în coloana 3 a respectivului tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă trebuie clasificate în Nomenclatura combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 aprilie 2010.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Tablete de 1 772 mg, ambalate pentru vânzarea cu amănuntul, o tabletă având următoarea compoziție (% masice):
                  
                              —
                           
                           
                              Carbonat de calciu (echivalent a 630 mg calciu)
                           
                           
                              88,9
                           
                        
                              —
                           
                           
                              Amidon
                           
                           
                              3,5
                           
                        
                              —
                           
                           
                              Hidroxipropil metil celuloză
                           
                           
                              2,7
                           
                        
                              —
                           
                           
                              Crospovidonă
                           
                           
                              1,9
                           
                        
                              —
                           
                           
                              Maltodextrină
                           
                           
                              1,3
                           
                        
                              —
                           
                           
                              Ulei mineral
                           
                           
                              1,2.
                           
                        În plus, o tabletă conține 7 μg = 284 UI (unități internaționale) de vitamina D3 (colecalciferol). Alte substanțe sunt prezente în cantități mai mici de 1,0 % din masă.
                  Doza zilnică recomandată înscrisă pe etichetă este de o tabletă pe zi.
                  Potrivit informațiilor de pe etichetă, produsul se folosește ca tratament preventiv, de exemplu împotriva osteoporozei, și pentru întărirea oaselor.
               
               
                  2106 90 92
               
               
                  Clasificarea este stabilită de regulile generale 1 și 6 de interpretare a Nomenclaturii combinate, de nota 1 la capitolul 28, de nota complementară 1 la capitolul 30 și de textul codurilor NC 2106, 2106 90 și 2106 90 92.
                  Din cauza prezenței unor substanțe neacoperite de nota 1 (a), (d) sau (e) la capitolul 28, produsul trebuie exclus din capitolul respectiv.
                  Nivelul mineralelor sau vitaminelor ingerate (calciu și vitamina D3) din doza zilnică recomandată înscrisă pe etichetă nu este cu mult mai ridicat decât doza zilnică recomandată pentru păstrarea sănătății sau a stării de bine. Prin urmare, produsul nu respectă cerința din nota complementară 1 la capitolul 30 ultimul paragraf și nu poate fi clasificat la poziția 3004 [a se vedea și notele explicative la Nomenclatura combinată (NENC) referitoare la capitolul 30 nota complementară 1 punctul 3].
                  Prin urmare, având în vedere caracteristicile produsului, acesta trebuie clasificat la poziția 2106, ca preparat alimentar.